Martinsen vokste opp i Trondheim sammen med sin mor, stefar og søster. Hans biologiske far er «halvt ugandisk og halvt indisk», men han har aldri møtt ham. Han startet å spille ishockey da han var åtte år gammel. I Trondheim spilte han for Rosenborg Ishockeyklubb i tenårene, til han som sekstenåring flyttet til Lillehammer for å gå på toppidrettsgymnaset NTG Lillehammer.